Vroue, veral ma's, steeds minder as mans betaal | Maroela Media
Suid-Afrika het die wêreld se grootste salaris ongelykheid met vroue wat steeds 28% minder as mans in die werkplek verdien en ma's verdien selfs minder as vroue sonder kinders.
Dít volgens die Internasionale Arbeidsorganisasie (IAO) se 2019-wêreldloneverslag.
Volgens Casey Rousseau van 1st for Women Insurance is gesamentlike optrede nodig om dié gaping te oorkom. Sy noem die gaping van 1% die "moederskapgaping" omdat vroue sonder kinders meer betaal word as vroue mét kinders, terwyl vaderskap gepaardgaan met 'n hoër salaris.
"Dit is uiters belangrik dat Suid-Afrikaanse vroue hul waarde ken, en as hulle nie dieselfde as 'n man in dieselfde posisie betaal word nie, moet hulle hul vrae hieroor vra. Hoe meer ons daaroor praat, hoe meer kan ons saamwerk om 'n gepaste oplossing te kry," sê Rousseau.
In 'n opname deur CareerJunction is bevind dat 60% van mans in Suid-Afrika meen die land het steeds 'n lang pad om te stap voordat geslagsgelykheid bereik sal word. Vroue het wel sterker gevoel oor dié tema met 72% van hulle wat dieselfde glo.
Terwyl 39% van vroue sê hul geslag het al 'n negatiewe uitwerking op hulle in die werkplek gehad, het slegs 17% van mense dit aangedui.
"Tensy dié tendens verander word en beleidsriglyne ingestel word met geslagsgelykheid as die middelpunt, sal die situasie waarskynlik verder versleg," sê Vic van Vuuren, direkteur van ondernemings by IAO.
CareerJunction en 1st for Women Insurance moedig vroue aan om hul waarde deur die volgende stappe in die werkplek te bevestig:
Doen die nodige navorsing om te verseker dat jou huidige salaris ooreenstem met jou markwaarde. Daar is talle webwerwe soos hierdie een om jou te help om 'n akkurate skatting te maak.
Verhef jou stem
As jy voel dat jy meer moet verdien, lê dit voor aan die besluitnemers by jou werk.
Hou rekord van jou prestasies
Van die eerste dag dat jy by jou nuwe werk begin, skryf jou prestasies en suksesse neer. Dit sal belangrik wees wanneer jy vir 'n verhoging vra.
Kwantifiseer jou bydrae
Jy kan jou argumente versterk met feite: Verskaf syfergebaseerde bewyse van hoeveel jou werk die maatskappy se finansiële posisie verbeter.
As jy jou argument met bewyse staaf dat die werkgewer beter daaraan toe is met jou as werknemer by hul maatskappy en dat jy die ekstra geld werd is, sal dit moeilik wees om jou versoek af te keur.
Hoeveel kos dit om jou te vervang?
'n Deel daarvan om jou waarde te ken is om te weet hoeveel dit sal kos om jou te vervang. As jy al 'n tyd lank by jou maatskappy is, en jy het wel presteer en waarde aan die maatskappy toegevoeg, en jy voel jy word nie genoeg betaal nie, dan is dit tyd om hieraan te dink.
Een onfeilbare manier om dit te doen, is om vir 'n ander betrekking met meer voordele aansoek te doen en werklik bereid te wees om te bedank as jy dit nie kry nie. Dit is 'n sterk manier om onderhandeling te begin en dit sal jou maatskappy laat wakker skrik oor hoeveel hulle kan verloor as jy bedank.
Moenie dit persoonlik maak nie
As jy die kwessie te veel "verpersoonlik", kan jy dit met jou eie opvatting van jou selfwaarde verwar wat daartoe kan lei dat jy goed sê wat jou verhouding met jou werkgewer negatief kan beïnvloed.
Onthou, as jy werklik dít werd is wat jy glo jy werd is, sal iemand anders jou betaal as jou huidige maatskappy dit weier.
Dit is menslike natuur om meer vatbaar vir hierdie soort versoeke te wees as dinge goed gaan, so dink oor jou tydsberekening. 'n Goeie tyd sal byvoorbeeld wees net nadat jy 'n nuwe kontrak losgeslaan het of as jy 'n groot rol gespeel het om iemand onder druk te help om teikens te bereik.
Ken jou waarde, maar wees realisties daaroor. Wees kalm en oop vir ander aanbiedings, maar volstaan in die soeke na wat jy werklik verdien.
So die dag wanneer die meeste mans minder as vroue verdien dan kla die mens weer daaroor hahahah
Die ding kom by, as 'n vrou geboorte skenk is sy 4 maande van die werk af. As sy in 'n belangrike posisie by die maatskappy is, dan is daar 'n groot gat. Die gat moet gevul word. Die patriargie kyk daarna en ongelukkig bepaal dit hulle besluite. Jy kan nie 'n bestuurder of direkteur van Checkers of Pick and Pay se rakke af haal nie. Veral nie een wat die produkte of onderneming goed ken nie.
Hulle verdien kwansuis minder……………….maar hulle gee dan meer uit! Hoe werk dit??
Wat help dit om te kla. Ek het dit hoeveel keer al probeer onder die baas se aandag bring en elke keer word gesê die firma kan dit nie bekostig en sal dan maar liewers moet toemaak. Drie jaar laas verhoging gesien en verdien ek beslis nie 'n fortuin nie. Kom klaar met die basiese en moet seker dankbaar wees dat ek nog wel 'n werk het. Alles op sy plaas is net die beste en leef hulle soos konings
Solank vroue dit toelaat, sal dit voortduur. Vroue sal eers 'n eenparige front moet bou en saamstaan, voor die probleem oorbrug kan word. Nog te veel vroue is 'te' dankbaar om 'n werk te hê en 'n inkomste te verdien, veral moeders. "Daar is baie mammas wat graag wil werk" of "Niemand is onmisbaar nie" is die eerste troefkaarte op die tafel wanneer werkgewers hieroor konfronteer word. Dit blyk of lojaliteit en hoë werkstandaard gerugsteun deur prestasie dan maar min tel. Dit is tog ook die verantwoordelikheid van personeel agentskappe om vroue se belange te beskerm wanneer dit kom by… Lees meer »